गाजियाबाद. एक सिरफिरे आशिक ने युवती के एकतरफा प्यार में पागल होकर युवती की गोली मार कर हत्या कर दी। उसके बाद खुद को भी गोली मारकर आत्महत्या कर ली। वारदात के बाद इलाके में हड़कंप मच गया। सूचना के बाद पहुंची पुलिस ने मृतकों के शव को कब्जे में लेकर पोस्टमॉर्टम के लिए भेजा है। मौके पर पहुंचे सीओ का कहना है कि शुरुआती जांच में मामला एकतरफा प्यार का सामने आया है। पुलिस पूरे मामले की गंभीरता से जांच कर रही है। हॉस्पिटल में घुसकर मारी गोली...
-घटना गाजियाबाद के विजयनगर थाने से चंद दूरी पर हुई।
-जानकारी के मुताबिक, ज्योति गौतम (22) पुत्री हरवंश अपने ननिहाल में सेक्टर-9 विजयनगर में रहती थी।
-डेढ़ साल से सेक्टर-12 वकील कॉलोनी प्रताप विहार स्थित लाइफ लाइन मेडिकल सेंटर में बतौर रिसेप्शनिस्ट जॉब कर रही थी।
-बताया जाता है कि ज्योति के पड़ोस में रहने वाला आरोपी युवक बॉबी उसके एकतरफा प्यार में पागल था।
-बॉबी मंगलवार शाम करीब 7:15 बजे अस्पताल पहुंचा और उसने ज्योति को गोली मार दी। गोली लगने से ज्योति की मौके पर ही मौत हो गई।
-इसके बाद आरोपी बॉबी ने खुद को भी अपने तमंचे से गोली मार ली। गंभीर हालत में बॉबी को एमएमजी अस्पताल ले जाया गया, जहां इलाज के दौरान उसकी भी मौत हो गई।
छुट्टी पर चल रही थी ज्योति
-शुरुआती जांच में पुलिस को पता चला है कि ज्योति जॉब के साथ-साथ सीसीएस यूनिवर्सिटी से प्राइवेट बीकॉम कर रही थी।
-परीक्षा की तैयारी की वजह से वह कुछ दिनों से अस्पताल से छुट्टी पर थी।
-पुलिस का कहना है कि मंगलवार को ज्योति अस्पताल में अपनी एक फ्रेंड प्रियंका से मिलने पहुंची थी। उसके पीछे ही आरोपी बॉबी भी वहां आ पहुंचा और उसने घटना को अंजाम दे दिया।
आरोपी से बचने को बदला था मोहल्ला
-जांच में पुलिस को ये भी पता चला है कि ज्योति का परिवार पहले न्यू विजयनगर में रहता था, जहां बॉबी भी रहा करता था। वहीं से बॉबी ज्योति से एकतरफा प्यार करने लगा था।
-वह अक्सर ज्योति का पीछा किया करता था। ज्योति उसकी हरकतों से परेशान थी। इसी कारण उसका परिवार न्यू विजयनगर से सेक्टर 9 में शिफ्ट हो गया था।
-इसके बाद बॉबी भी उनके पड़ोस में आकर रहने लगा था। पुलिस का कहना है कि बॉबी के परिवार के बारे में जानकारी नहीं हो सकी है। पता ये चला है कि बॉबी अकेले ही रहा करता था।
युवती के और खुद के दिल पर मारी थी गोली
-जानकारी के अनुसार, आरोपी ने वारदात को अंजाम देने से पूर्व करीब डेइनकार करने पर बॉबी ने तमंचा निकाला और ज्योति के दिल पर गोली मारी और उसके बाद उसने अपने भी दिल पर गोली मार ली।
क्या कहते हैं पुलिस अधिकारी
-जांच करने पहुंचे सीओ सेकंड मनीष मिश्र ने बताया कि दोनों लोगों को एक-एक गोली लगी थी, जिससे ज्योति और बॉबी की मौत हो गई।
-फोरेंसिक टीम को मौके पर बुलाकर जांच की गई है। ज्योति के परिजनों ने अभी इस मामले में कोई शिकायत नहीं दी है। पूरे मामले की गम्भीरता से जांच की जा रही है।
आगे की स्लाइड्स में देखिए अन्य फोटोज...
hin_Deva hin_Deva awa_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva